Babelscape/SREDFM huggingface dataset:
Κωνσταντίνος Καψαμπέλης

Ο Κωνσταντίνος Καψαμπέλης (1909-1984) υπήρξε αρχιτέκτονας στην Ελλάδα του μεσοπολέμου με ευρύ έργο τόσο στο εσωτερικό όσο και στο εξωτερικό. Γεννήθηκε στον Πειραιά το 1909, γόνος του ιδρυτή της αθηναϊκής εργοληπτικής εταιρείας «Δ. Καψαμπέλης & Σία». Σπούδασε για δύο χρόνια στο Τμήμα Πολιτικών Μηχανικών στο Πανεπιστήμιο της Γάνδης στο Βέλγιο κι επιστρέφοντας το 1929 στην Ελλάδα ακολούθησε την κλίση του, αποφοιτώντας τελικά το 1933 από τη Σχολή Αρχιτεκτόνων Μηχανικών του Εθνικού Μετσόβιου Πολυτεχνείου. Άμεσα, έγινε τακτικό μέλος του Τ.Ε.Ε. και ξεκίνησε να εργάζεται ως ελεύθερος επαγγελματίας. Στο διάστημα 1934-1941 διετέλεσε αρχιτέκτων και διευθυντής της Αρχιτεκτονικής Υπηρεσίας του Δήμου Πειραιώς ενώ για ένα σχετικά μικρό διάστημα (1944-1954) κατείχε και την έδρα των Αρχιτεκτονικών Συνθέσεων του Ε.Μ.Π. Το 1950 έγινε μέλος της Ε.Α.Ε και το 1966 τιμήθηκε με τον Ταξιάρχη του Βασιλικού Τάγματος του Φοίνικα.
Γκουρμά-Ραρούς

Η Γκουρμά-Ραρούς ή απλά Ραρούς είναι μια πόλη του Μαλί. Ανήκει στην Περιφέρεια Τομπουκτού, στην Επαρχία Γκουρμά-Ραρούς και στο Διαμέριμσα Ραρούς. Έχει πληθυσμό 26.115 κατοίκων (2009).
Επαρχία Τομπουκτού

Η Επαρχία Τομπουκτού είναι μια επαρχία της Περιφέρειας Τομπουκτού, Μαλί. Έχει έκταση 347.488km² και πληθυσμό 124.546 κατοίκων (2009). Πρωτεύουσα είναι η Τομπουκτού.
Επαρχία Γκουρμά-Ραρούς

Η Επαρχία Γκουρμά-Ραρούς είναι μια επαρχία της Περιφέρειας Τομπουκτού, Μαλί. Έχει έκταση 45.000 τ.χλμ. και πληθυσμό 111.386 κατοίκων (2009). Πρωτεύουσα είναι η Γκουρμά-Ραρούς.
Επαρχία Ντιρέ

Η Επαρχία Ντιρέ είναι μια επαρχία της Περιφέρειας Τομπουκτού, Μαλί. Έχει έκταση 1.750 τ.χλμ. και πληθυσμό 111.324 κατοίκων (2009). Πρωτεύουσα είναι η Ντιρέ.
Νιαφουνκέ

Η Νιαφουνκέ ή Σομπουντού είναι μια πόλη του Μαλί. Ανήκει στην Περιφέρεια Τομπουκτού και στην Επαρχία Νιαφουνκέ. Έχει πληθυσμό 16.590 κατοίκων (2009).
Ντιρέ

Η Ντιρέ είναι μια πόλη του Μαλί. Ανήκει στην Περιφέρεια Τομπουκτού, στην Επαρχία Ντιρέ και στο Διαμέριμσα Ντιρέ. Έχει πληθυσμό 22.365 κατοίκων (2009).
Επαρχία Νιαφουνκέ

Η Επαρχία Νιαφουνκέ είναι μια επαρχία της Περιφέρειας Τομπουκτού, Μαλί. Έχει έκταση 12.000 τ.χλμ. και πληθυσμό 184.285 κατοίκων (2009). Πρωτεύουσα είναι η Νιαφουνκέ.
Λάμπρος Μίχος

Ο Λάμπρος Μίχος είναι Έλληνας δικηγόρος, πρ. βουλευτής ΠΑΣΟΚ (Β΄ Αθηνών) και πολιτευτής της Κοινωνικής Συμφωνίας. Έγινε ανεξάρτητος βουλευτής στις 12 Φεβρουαρίου 2012.
Ουρία

thumb|Η χημική δομή της ουρίας
Η Ουρία είναι οργανική ένωση με χημικό τύπο CO(NH2)2. Το μόριο της έχει δύο αμινομάδες (-NH2) οι οποίες συνδέονται με μια καρβονυλική (C=O) λειτουργική ομάδα.

Η ουρία διαδραματίζει σημαντικό ρόλο στο μεταβολισμό των αζωτούχων ενώσεων των οργανισμών και είναι η κύρια αζωτούχος ουσία στα ούρα των θηλαστικών. Είναι στερεή, άχρωμη και άοσμη, αν και η μετατροπή της σε αμμωνία με την παρουσία νερού, συμπεριλαμβανόμενου των υδρατμών του αέρα, έχει έντονη οσμή. Διαλύεται εύκολα στο νερό σε όξινο ή αλκαλικό περιβάλλον και είναι πρακτικά μη τοξική. Το ανθρώπινο σώμα την χρησιμοποιεί σε πάρα πολλές διαδικασίες με πιο αξιοσημείωτη την διαδικασία αποβολής του αζώτου. Ο μέσος άνθρωπος αποβάλλει κατά μέσο όρο 30 γραμμάρια ουρίας, κυρίως μέσω των ούρων, αλλά ένα μικρό ποσό της απεκκρίνεται με τον ιδρώτα.
Τζων Χάντλεϋ

Ο Τζων Χάντλεϋ ("John Hadley", 16 Απριλίου 1682 – 14 Φεβρουαρίου 1744) ήταν Βρετανός αστρονόμος και μαθηματικός, που εφεύρε τον οκτάντα, ένα αστρονομικό όργανο που προηγήθηκε του εξάντα, γύρω στο 1730.
Πλατεία Βαντόμ

Η Πλατεία Βαντόμ (γαλλ. "Place Vendôme") ανήκει στο 1ο δημοτικό διαμέρισμα του Παρισιού και βρίσκεται βόρεια του Κήπου του Κεραμεικού και ανατολικά της Εκκλησίας της Μαντλέν.

Τυπικό παράδειγμα γαλλικής κλασικής αστικοποίησης, αποτελεί μια από τις διασημότερες πλατείες του Παρισιού και θεωρείται ως μια από τις πολυτελέστερες παγκοσμίως. Η αρχιτεκτονική της οφείλεται στον Ζυλ Αρντουέν-Μανσάρ που συνέλαβε το 1699 ένα συγκεκριμένο σχέδιο αστικοποίησης με το οποίο έπρεπε να συμμορφωθούν οι ιδιοκτήτες των κτιρίων. Ένα μεγάλο τμήμα των προσόψεων έχει κατηγοριοποιηθεί ως Ιστορικό Μνημείο. Στο κέντρο της βρίσκεται η στήλη Βαντόμ.

Ονομάστηκε πλατεία Βαντόμ κατά τον 17ο αιώνα, από το όνομα της Έπαυλης του Βαντόμ (Hôtel de Vendôme) που βρισκόταν σε αυτή την τοποθεσία. Παλιότερα ονομαζόταν πλατεία Λουδοβίκου του Μεγάλου και, αρχικά, πλατεία των Κατακτήσεων. Της δόθηκε το όνομα "place des Piques" στη διάρκεια της Επανάστασης. Πήρε την ονομασία Διεθνής Πλατεία το 1871, στη διάρκεια της δεύτερης Παρισινής Κομμούνας, κατά την οποία η στήλη Βαντόμ καταστράφηκε από τους κομμουνάρους που την έβλεπαν σαν σύμβολο της τυραννίας και του μιλιταρισμού που εκπροσωπούσε ο Ναπολέοντας.

Η Έπαυλη του Μπουρβαλλαί που βρίσκεται στον αριθμό 13 στεγάζει το Υπουργείο Δικαιοσύνης, το οποίο πολλές φορές συναντάται και με την προσωνυμία «Πλατεία Βαντόμ».

Μια πυρκαγιά έλαβε χώρα στον υπόγειο χώρο στάθμευσης που βρίσκεται κάτω από την πλατεία στις 8 Μαρτίου 2012.
Βαλκανικοί ποδοσφαιρικοί αγώνες 1946

Οι Βαλκανικοί ποδοσφαιρικοί αγώνες 1946 ήταν η πρώτη μεταπολεμική προσπάθεια αναβίωσης του θεσμού του Βαλκανικού Κυπέλλου που είχε διακοπεί μετά το 1936. Ήταν η όγδοη διοργάνωση στη σειρά αν συνυπολογιστεί και το Βαλκανικό Κύπελλο Εθνών 1931 το οποίο δεν συμπεριλαμβανόταν στην επίσημη αρίθμηση. Διοργανώθηκε από τις τέσσερις φιλοσοβιετικές λαϊκές δημοκρατίες: Αλβανία, Γιουγκοσλαβία, Βουλγαρία και Ρουμανία χωρίς να ερωτηθούν η Ελλάδα και η Τουρκία που ανήκαν στο δυτικό στρατόπεδο, με συνέπεια να μην την αναγνωρίσουν ως συνέχεια της προπολεμικής διοργάνωσης. Διεξήχθη στα Τίρανα από τις 7 ως τις 13 Οκτωβρίου 1946 παράλληλα με τους βαλκανικούς αθλητικούς αγώνες στίβου και το κατέκτησε η Αλβανία, για πρώτη και μοναδική φορά στην ιστορία του θεσμού.
Βαλκανικό και Κεντροευρωπαϊκό πρωτάθλημα ποδοσφαίρου 1947

Το Βαλκανικό και Κεντροευρωπαϊκό πρωτάθλημα ποδοσφαίρου 1947 υπήρξε η συνέχεια των βαλκανικών ποδοσφαιρικών αγώνων 1946, που με τη σειρά τους αποτελούσαν μια προσπάθεια αναβίωσης του προπολεμικού θεσμού του Βαλκανικού Κυπέλλου που είχε διακοπεί μετά το 1936. Ήταν η ένατη διοργάνωση στη σειρά αν συνυπολογιστεί και το Βαλκανικό Κύπελλο 1931 το οποίο δεν συμπεριλαμβανόταν στην επίσημη αρίθμηση. Διοργανώθηκε από τις τέσσερις φιλοσοβιετικές λαϊκές δημοκρατίες των Βαλκανίων: Αλβανία, Γιουγκοσλαβία, Βουλγαρία και Ρουμανία με την προσθήκη της Ουγγαρίας, γι' αυτό και τροποποιήθηκε η ονομασία της διοργάνωσης. Η Ελλάδα και η Τουρκία, που ανήκαν στο δυτικό στρατόπεδο, δεν προσκλήθηκαν, με συνέπεια να μην αναγνωρίσουν τη διοργάνωση ως συνέχεια της προπολεμικής.

Το πρωτάθλημα ξεκίνησε στις 25 Μαΐου και ολοκληρώθηκε στις 12 Οκτωβρίου 1947. Το κατέκτησε η πανίσχυρη Ουγγαρία για πρώτη και μοναδική φορά στην ιστορία του θεσμού.
Μητροπολίτης Κοζάνης Ιωακείμ

thumb|right|270px|Ο Μητροπολίτης Κοζάνης Ιωακείμ με αγωνιστές της Εθνικής Αντίστασης στη Μακεδονία.
Ο Μητροπολίτης Κοζάνης Ιωακείμ (Ιωακείμ Αποστολίδης) (1883 - 1962) ήταν Έλληνας Μικρασιάτης θεολόγος και επίσκοπος, μητροπολίτης Σερβίων και Κοζάνης τις περιόδους 1923 - 1926 και 1927 - 1945 οπότε κηρύχθηκε έκπτωτος λόγω της προσχώρησής του στην Εθνική Αντίσταση με το ΕΑΜ. Αποκαταστάθηκε στο αξίωμα του Μητροπολίτη το 1957, ενώ μετά τον θάνατό του, το έτος 2000 η Εκκλησία της Ελλάδος τον αποκατέστησε ηθικά.
Νομοθετικό Σώμα της Φλόριντα

Το Νομοθετικό Σώμα της Φλόριντα είναι ο όρος που συχνά χρησιμοποιείται για την αναφορά στα δύο σώματα που ενεργούν ως το πολιτειακό νομοθετικό σώμα της πολιτείας Φλόριντα των ΗΠΑ. Το Σύνταγμα της Φλόριντα δηλώνει ότι "«Η νομοθετική εξουσία της πολιτείας πρέπει να ανήκει σε ένα νομοθετικό σώμα της Πολιτείας της Φλόριντα»", που αποτελείται από μια Γερουσία και Βουλή των Αντιπροσώπων. Το νομοθετικό σώμα εδρεύει στο Πολιτειακό Καπιτώλιο της Φλόριντα στο Ταλαχάσι.
Μανουέλ Βαλλς

Ο Μανουέλ Κάρλος Βαλλς ("Manuel Carlos Valls"), γεννημένος στις 13 Αυγούστου 1962 στη Βαρκελώνη της Καταλωνίας, είναι Γάλλος πολιτικός, Πρωθυπουργός της χώρας από την 1η Απριλίου. Μέλος του Σοσιαλιστικού Κόμματος (PS), υπήρξε δήμαρχος του Εβρύ από το 2001 έως το 2012 και βουλευτής της πρώτης περιφέρειας της Εσσόν από το 2002. Ειδικός σύμβουλος στο πλευρό του Σοσιαλιστή υποψηφίου Φρανσουά Ολλάντ στη διάρκεια της προεκλογικής εκστρατείας του 2012, στις 16 Μαΐου του 2012 ορίζεται Υπουργός Εσωτερικών εντός της κυβέρνησης Ζαν-Μαρκ Αιρώ. Τον Απρίλιο του 2014 διορίζεται πρωθυπουργός μετά την παραίτηση του Ζαν-Μαρκ Αιρώ.

Η κυβέρνηση του Μανουέλ Βαλλς παραιτήθηκε στις 25 Αυγούστου 2014 και σχηματίστηκε νέα κυβέρνηση.
Γενς Βάιντμαν

Ο Γενς Βάιντμαν (γερμανικά: "Jens Weidmann"), γεννημένος στις 20 Απριλίου 1968, είναι Γερμανός οικονομολόγος, σημερινός πρόεδρος της Κεντρικής Τράπεζας της Γερμανίας ("Deutsche Bundesbank").
Γερουσία του Μιζούρι

Η Γερουσία του Μιζούρι ("Missouri State Senate"), είναι η άνω βουλή της πολιτειακής Γενικής Συνέλευσης του Μιζούρι. Έχει 34 μέλη, τα οποία αντιπροσωπεύουν περιφέρειες με μέσο πληθυσμό 160.000. Τα μέλη της υπηρετούν τετραετείς θητείες, με τις μισές έδρες να είναι ανοικτές προς εκλογή κάθε δύο έτη.

Από το 1992, τα μέλη της Γερουσίας, δεν μπορούν να υπηρετήσουν περισσότερο από δύο θητείες.
Περιφέρεια Μοπτί

H Περιφέρεια Μοπτί (γαλλικά: Région de Mopti , αραβικά: منطقة موبتي) είναι μια Περιφέρεια του Μαλί. Έχει έκταση 79.017 τ.χλμ. και πληθυσμό 2.037.330 κατοίκων (2009). Πρωτεύουσα είναι το Μοπτί.
Επαρχία Μοπτί

Η Επαρχία Μοπτί είναι επαρχία της Περιφέρειας Μοπτί του Μαλί. Έχει έκταση 7.262 τ.χλμ. και πληθυσμό 368.512 κατοίκων (2009). Πρωτεύουσα είναι η Μοπτί η οποία είναι και πρωτεύουσα όλης της περιφέρειας.
Βαλκανικό και Κεντροευρωπαϊκό πρωτάθλημα ποδοσφαίρου 1948

Το 2ο Βαλκανικό και Κεντροευρωπαϊκό πρωτάθλημα ποδοσφαίρου 1948, το οποίο δεν ολοκληρώθηκε, υπήρξε η τρίτη μεταπολεμική διοργάνωση των βαλκανικών κρατών στην προσπάθεια αναβίωσης του προπολεμικού θεσμού του Βαλκανικού Κυπέλλου που είχε διακοπεί μετά το 1936. Ήταν η δέκατη βαλκανική ποδοσφαιρική διοργάνωση αν συνυπολογιστεί και το Βαλκανικό Κύπελλο 1931 το οποίο δεν συμπεριλαμβανόταν στην επίσημη αρίθμηση. Διοργανώθηκε από τις τέσσερις φιλοσοβιετικές λαϊκές δημοκρατίες των Βαλκανίων: Αλβανία, Γιουγκοσλαβία, Βουλγαρία και Ρουμανία με την προσθήκη τριών κρατών της κεντρικής ευρώπης: Ουγγαρίας, Τσεχοσλοβακίας και Πολωνίας, γι' αυτό και η τροποποιημένη ονομασία της διοργάνωσης. Η Ελλάδα και η Τουρκία, που ανήκαν στο δυτικό στρατόπεδο, δεν προσκλήθηκαν, με συνέπεια να μην αναγνωρίσουν τη διοργάνωση ως συνέχεια της προπολεμικής.

Το πρωτάθλημα ξεκίνησε στις 4 Απριλίου και συνεχίστηκε ως τις 7 Νοεμβρίου 1948, οπότε διακόπηκε χωρίς να συνεχιστεί. Ως τότε προηγείτο με διαφορά η πανίσχυρη Ουγγαρία.
Επαρχία Γιουβαρού

Η Επαρχία Γιουβαρού είναι επαρχία της Περιφέρειας Μοπτί του Μαλί. Έχει έκταση 7.976 τ.χλμ. και πληθυσμό 106.768 κατοίκων (2009). Πρωτεύουσα είναι η Γιουβαρού.
Επαρχία Κορό

Η Επαρχία Κορό είναι μια επαρχία της Περιφέρειας Μοπτί, Μαλί. Έχει έκταση 10.937 τ.χλμ. και πληθυσμό 361.944 κατοίκων (2009). Πρωτεύουσα είναι η Κορό.
Κοκκινοτριμιθιά

Η Κοκκινοτριμιθιά είναι κοινότητα της επαρχίας Λευκωσίας στην Κύπρο.

Συνορεύει με το Μάμμαρι που είναι στα βόρεια , το Παλαιομέτοχο που είναι στα νοτιοδυτικά , το Ακάκι που βρίσκεται στα δυτικά και τη Λευκωσία που βρίσκεται στα Ανατολικά του χωριού.

Η κατοικημένη περιοχή της Κοκκινοτριμιθιάς χωρίζεται σε τρεις ζώνες τον Α´ και Β´ συνοικισμό και το κεντρικό χωριό. Επιπλέον η Κοκκινοτριμιθιά αποτελεί βιομηχανική περιοχή της πρωτεύουσας.Ο πληθυσμός της Κοκκινοτριμιθιάς ανερχόταν το 2013 στις 5000.
Επαρχία Ντζεννέ

Η Επαρχία Ντζεννέ είναι μια επαρχία της Περιφέρειας Μοπτί, Μαλί. Έχει έκταση 4.563 τ.χλμ. και πληθυσμό 207.260 κατοίκων (2009). Πρωτεύουσα είναι η Ντζεννέ.
Μανώλης Ψωμάς

Ο Μανώλης Ψωμάς είναι Έλληνας αμυντικός ποδοσφαιριστής, πρωταθλητής Β΄Εθνικής και με πολυετή θητεία στην Α΄Εθνική κατηγορία.
Κορό

Το Κορό είναι πόλη του Μαλί. Ανήκει στην Περιφέρεια Μοπτί, στην Επαρχία Κορό και στο Διαμέριμσα Κορό. Έχει πληθυσμό 62.681 κατοίκων (2009).
Επαρχία Τενενκού

Η Επαρχία Τενενκού είναι μια επαρχία της Περιφέρειας Μοπτί, Μαλί. Έχει έκταση 11.297 τ.χλμ. και πληθυσμό 163.641 κατοίκων (2009). Πρωτεύουσα είναι η Τενενκού.
Κώστας Παπουτσής

Ο Κώστας Παπουτσής είναι Έλληνας αμυντικός ποδοσφαιριστής στην ομάδα της ΑΟ Καρύστου και πρωταθλητής Β΄Εθνικής και με πολυετή θητεία στην Α΄Εθνική κατηγορία. Από τον Ιανουάριο του 2017 είναι πλέον ο ποδοσφαιριστής με τις περισσότερες επίσημες συμμετοχές στην ιστορία της ομάδας του Αιγάλεω Α.Ο., καταρρίπτοντας το προηγούμενο ρεκόρ του Δημ. Πηγαδίτη που διαρκούσε από το 1990.
Ντάνιελ Νεγκρεάνου

Ο Ντάνιελ Νεγκρεάνου ("Daniel Negreanu", γενν. 26 Ιουλίου 1974) είναι Καναδός επαγγελματίας παίκτης πόκερ. Έχει κερδίσει έξι βραχιόλια στο World Series of Poker και δύο τίτλους του πρωταθλήματος World Poker Tour. Βρίσκεται στην πρώτη θέση της λίστας των παικτών με τα περισσότερα κέρδη καριέρας όλων των εποχών.
Τάκης Φίτσιος

Ο Τάκης Φίτσιος (1902-1949) ήταν δημοσιογράφος, αρχισυντάκτης του Ριζοσπάστη και στέλεχος του ΚΚΕ. Υπήρξε φίλος και συνεργάτης του Άρη Βελουχιώτη, αντιστασιακός, ηγετικό στέλεχος του ΕΑΜ και εκλεγμένος εθνοσύμβουλος της ΠΕΕΑ. Εκτελέστηκε στη Χαλκίδα το 1949 ως στρατολόγος του ΔΣΕ.
Προίκα

Προίκα είναι ένας θεσμός κατά τον οποίο η οικογένεια παραχωρεί στη νύφη την περιουσία της όταν παντρεύεται. Ο θεσμός της προίκας υπήρχε από τα αρχαία χρόνια και αποτελούσε τη συμβολή της γυναίκας στον κοινό βίο του ζευγαριού. 
Οι συνήθεις λόγοι που επιβαλλόταν ήταν αρχικά οικονομικοί και στη συνέχεια κοινωνικοί. Πέρα από τα φυσικά προσόντα της νύφης, αιτία γάμου αποτελούσε και η προίκα. Η προίκα ήταν ένα συμβόλαιο , έγγραφο και ενυπόγραφο, το οποίο επιβεβαιωνόταν από το προικοσύμφωνο. Ήταν μια ενέργεια στην οποία το συναίσθημα είχε ανύπαρκτο ρόλο στην διαδικασία λήψεως της απόφασης.

Οι γονείς κάθε κοπέλας προσπαθούσαν από τα μικρά χρόνια της μέχρι τη στιγμή που θα την ζητούσε κάποιος να συλλέξουν όση περισσότερη προίκα μπορούσαν για να παντρευτεί. Συνήθως η προίκα αποτελούνταν από ρούχα, αλλά οι πιο εύποροι έδιναν κοσμήματα, κτήματα γης, ζώα, καθώς και κατοικίες. Στην ουσία η προίκα ήταν μια αποζημίωση στον άντρα, καθώς εξασφάλιζε την ελάφρυνση της οικογένειας σε πολλούς τομείς και του συζύγου από τα βάρη της.Τέλος, η προίκα είναι ένα σύμβολο μέσα από το οποίο μπορούσε κανείς να διακρίνει την οικονομική κατάσταση κάθε οικογένειας.
Διερώνα

Η Διερώνα είναι κοινότητα της επαρχίας Λεμεσού στην Κύπρο.
Γιαννάκης Ομήρου

Ο Γιαννάκης Ομήρου είναι Ελληνοκύπριος πολιτικός. Διετέλεσε πρόεδρος της Βουλής των Αντιπροσώπων, Υπουργός Άμυνας, Πρόεδρος του Κινήματος Σοσιαλδημοκρατών-ΕΔΕΚ και βουλευτής.
Τορτόλα

Η Τορτόλα (αγγλικά: "Tortola") είναι ένα νησί στην Καραϊβική, και ειδικότερα το μεγαλύτερο νησί των Βρετανικών Παρθένων Νήσων. Έχει έκταση 56 τ.χλμ. και πληθυσμό 23.908 κατοίκους. Πρωτεύουσα του νησιού αλλά και των Βρετανικών Παρθένων Νήσων είναι η Ρόουντ Τάουν με πληθυσμό 9.400 κατοίκους.
Γιάννης Φελέκης

Ο Γιάννης Φελέκης (1943) είναι Έλληνας συνδικαλιστής, ο οποίος αποτελεί κεντρική φυσιογνωμία στην τροτσκιστική οργάνωση ΟΚΔΕ Σπάρτακος, και στέλεχος στην ΑΝΤΑΡΣΥΑ, στην οποία συμμετέχει η οργάνωσή του.
Περιφέρεια Σεγκού

H Περιφέρεια Σεγκού (γαλλικά: Région de Ségou, αραβικά: منطقة سيغو) είναι μια Περιφέρεια του Μαλί. Έχει έκταση 64.821 τ.χλμ. και πληθυσμό 2.336.255 κατοίκων (2009). Πρωτεύουσα είναι η Σεγκού.
Σεγκού

Το Σεγκού είναι μια πόλη του Μαλί. Ανήκει στην Περιφέρεια Σεγκού, στην Επαρχία Σεγκού και στο Διαμέριμσα Σεγκού. Έχει πληθυσμό 130.690 κατοίκων (2009).
Επαρχία Μπλα

Η Επαρχία Μπλα είναι μια επαρχία της Περιφέρειας Σεγκού, Μαλί. Έχει έκταση 6.200 τ.χλμ. και πληθυσμό 283.663 κατοίκων (2009). Πρωτεύουσα είναι η Μπλα.
Επαρχία Μπαρουελί

Η Επαρχία Μπαρουελί είναι μια επαρχία της Περιφέρειας Σεγκού, Μαλί. Έχει έκταση 4.170 τ.χλμ. και πληθυσμό 203.550 κατοίκων (2009). Πρωτεύουσα είναι η Μπαρουελί.
Επαρχία Σεγκού

Η Επαρχία Σεγκού είναι μια επαρχία της Περιφέρειας Σεγκού, Μαλί. Έχει έκταση 10.844 τ.χλμ. και πληθυσμό 691.358 κατοίκων (2009). Πρωτεύουσα είναι η Σεγκού.
Σαμπάνια

Η σαμπάνια (γαλλ. champagne) είναι εκλεκτός αφρώδης οίνος που παράγεται από σταφύλια που καλλιεργούνται στη Γαλλία και πιο συγκεκριμένα στην περιοχή της Καμπανίας (γαλλ. Champagne) απ' όπου πήρε και το όνομα της. Ο όρος "σαμπάνια" χρησιμοποιείται ως γενικός όρος για τον αφρώδη οίνο, αλλά πολλές χώρες τον χρησιμοποιούν αποκλειστικά για αφρώδεις οίνους που προέρχονται απ' την Καμπανία και παράγονται σύμφωνα με τους κανόνες της διπλής ζύμωσης και παλαίωσης.

Τα κύρια σταφύλια που χρησιμοποιούνται για την παραγωγή σαμπάνιας είναι "Pinot Noir", " Chardonnay" και "Pinot Meunier". Σύμφωνα με το νόμο της Σαμπάνιας επιτρέπονται μόνο σταφύλια που καλλιεργούνται σύμφωνα με τους κανόνες ονομασίας σε ειδικά καθορισμένα οικόπεδα εντός της ονομασίας που θα χρησιμοποιείται για την παραγωγή της σαμπάνιας. Ορισμένοι αφρώδης οίνοι που παράγονται σε άλλες περιοχές του κόσμου χρησιμοποιούν άλλα σταφύλια.

Η σαμπάνια απέκτησε παγκόσμια φήμη λόγω της σύνδεσής της με τους Γάλλους βασιλείς. Οι βασιλείς από όλη την Ευρώπη διέδωσαν το μήνυμα της μοναδικότητας του αφρώδους οίνου από την Καμπανία και τη σύνδεσή του με την πολυτέλεια και την εξουσία στα μέσα του 17ου, 18ου και 19ου αιώνα. Οι κορυφαίοι κατασκευαστές κατέβαλαν μεγάλη προσπάθεια για τη δημιουργία μιας ιστορίας και ταυτότητας για το κρασί τους, συνδέοντάς τους και με την αρχοντιά. Μέσα από τη διαφήμιση και τη συσκευασία του επεδίωξαν να συνδεθεί η σαμπάνια με την υψηλή πολυτέλεια, τις κοινωνικές εκδηλώσεις και τελετουργίες. Οι προσπάθειές τους συνέπεσαν με την ανάδυση μιας μεσαίας τάξης που αναζητούσε τρόπους να δαπανήσει τα χρήματα της σε σύμβολα αναβάθμισης της κοινωνικής της τάξης.
Επαρχία Μακινά

Η Επαρχία Μακινά είναι μια επαρχία της Περιφέρειας Γκαό, Μαλί. Έχει έκταση 11.750 τ.χλμ. και πληθυσμό 237.477 κατοίκων (2009). Πρωτεύουσα είναι η Μακινά.
Αγγλικό πρωτάθλημα ποδοσφαίρου ανδρών 2011-12

Το Αγγλικό πρωτάθλημα ποδοσφαίρου ανδρών 2011-12 ή Πρέμιερ Λιγκ 2011–12 ήταν η 20η σεζόν της Πρέμιερ Λιγκ από την ίδρυσή της το 1992. Η σεζόν άρχισε στις 13 Αυγούστου 2011 και έληξε στις 13 Μαΐου 2012. Η Μάντσεστερ Σίτι κέρδισε το πρώτο της πρωτάθλημα από το 1968, νικώντας την ΚΠΡ την τελευταία ημέρα του πρωταθλήματος με 3-2 και ανατροπή στο τελευταίο λεπτό με γκολ του Σέρχιο Αγουέρο. Ήταν ο πρώτος τίτλος Πρέμιερ Λιγκ για την Μάντσεστερ Σίτι, και είναι η πέμπτη ομάδα που κερδίζει την Πρέμιερ Λιγκ στα είκοσι χρόνια της διοργάνωσης. Επίσης, ήταν η πρώτη φορά που ο τίτλος της Πρέμιερ Λιγκ κρίθηκε στην διαφορά τερμάτων. Πρώτος σκόρερ αναδείχθηκε ο Ρόμπιν Φαν Πέρσι της Άρσεναλ με 30 γκολ.
Επαρχία Νιονό

Η Επαρχία Νιονό είναι μια επαρχία της Περιφέρειας Σεγκού, Μαλί. Έχει έκταση 23.063 τ.χλμ. και πληθυσμό 365.443 κατοίκων (2009). Πρωτεύουσα είναι η Νιονό.
Επαρχία Σαν

Η Επαρχία Σαν είναι μια επαρχία της Περιφέρειας Σεγκού, Μαλί. Έχει έκταση 7.262 τ.χλμ. και πληθυσμό 334.911 κατοίκων (2009). Πρωτεύουσα είναι η Σαν.
Επαρχία Τομινιάν

Η Επαρχία Τομινιάν είναι μια επαρχία της Περιφέρειας Σεγκού, Μαλί. Έχει έκταση 6.573 τ.χλμ. και πληθυσμό 219.853 κατοίκων (2009). Πρωτεύουσα είναι η Τομινιάν.
Ιωάννα Παναγιώτου

Η Ιωάννα Παναγιώτου (γενν. Λεμεσός, 1 Ιανουαρίου 1962) είναι ελληνοκύπρια βιολόγος, πολιτικός. Διετέλεσε Επίτροπος Περιβάλλοντος στην κυβέρνηση Αναστασιάδη από το 2013 έως το 2019.
Αγγλική Εταιρεία της Ανατολής

Η Αγγλική Εταιρεία της Ανατολής (αγγλικά: "Levant Company", κατά κυριολεξία "Εταιρεία του Λεβάντε", ή Τουρκική Εταιρεία) δημιουργήθηκε από τη βασίλισσα Ελισάβετ Α΄ με υποκινητές τους δύο Άγγλους εμπόρους, τον Σερ Έντουαρντ Όσμπορν (Sir Edward Osborne) και τον Ρίτσαρντ Στάπερ (Richard Staper) το 1581, με στόχο να εξασφαλίσουν το μονοπώλιο του εμπορίου στα εδάφη της Οθωμανικής Αυτοκρατορίας. Είναι η περίοδος που η Οθωμανική Αυτοκρατορία ακμάζει, το κράτος εξαπλώνεται, οι πόλεμοι σταματούν, η κεντρική εξουσία είναι ισχυρή, το εμπόριο και η βιοτεχνία αναπτύσσονται και το νόμισμα είναι σταθερό. Οι κοινότητες των Άγγλων εμπόρων, οι οποίοι πολύ σύντομα έφτασαν στην Ανατολή δημιούργησαν εμπορικούς σταθμούς (ή εμπορικά κέντρα (factories) όπως τα ονόμαζαν) μέσα στα ήδη υπάρχοντα λιμάνια.
Λουτσιάνο Σπαλέτι

Ο Λουτσιάνο Σπαλέτι (γεννημένος στις 7 Μαρτίου 1959) είναι ένας Ιταλός παλαίμαχος ποδοσφαιριστής.
Κράμπι

Η Κράμπι είναι πόλη στη δυτική ακτή της νότιας Ταϊλάνδης επί του ποταμού Κράμπι, στο σημείο όπου αυτός εκβάλλει στον κόλπο Φανγκνγκά. Από το 2005 η πόλη έχει πληθυσμό 24.986 κατοίκους και είναι η πρωτεύουσα της επαρχίας Κράμπι. Ο τουρισμός αποτελεί για αυτήν σημαντική βιομηχανία.
Τζοστ Φαν Ντάικ

thumb|200px|right|To Τζοστ Φαν Ντάικ στις Βρετανικές Παρθένοι Νήσοι.

Το Τζοστ Φαν Ντάικ (αγγλικά: "Jost Van Dyke") είναι ένα νησί στην Καραϊβική, και ειδικότερα το τέταρτο μεγαλύτερο νησί των Βρετανικών Παρθένων Νήσων. Έχει έκταση 8 τ.χλμ. και πληθυσμό 297 κατοίκους (2008). Πρωτεύουσα του νησιού είναι το Γκρέιτ Χάρμπορ.
Διεθνές Κύπελλο Κεντρικής Ευρώπης

To Διεθνές Κύπελλο Κεντρικής Ευρώπης ("Coupe Internationale" ή "International Cup") υπήρξε μακροχρόνια και δημοφιλής διεθνής ποδοσφαιρική διοργάνωση, μεταξύ των εθνικών ομάδων της Κεντρικής Ευρωπης, η οποία διεξαγόταν από το 1927 ως το 1960 και θεωρείται ο πρόδρομος του Κυπέλλου Εθνών Ευρώπης. Εμπνευστής της διοργάνωσης υπήρξε ο θρυλικός Αυστριακός προπονητής της Βούντερτιμ (της προπολεμικής εθνικής Αυστρίας) Ούγκο Μάισλ (Hugo Meisl). Το κύπελλο που απονεμόταν ονομαζόταν αρχικά "Κύπελλο Σβέχλα" ("Švehla Cup") και στην τελευταία διοργάνωση Κύπελλο Δρ. Γκέρε ("Dr. Gerö Cup"). Η κάθε διοργάνωση είχε μακροχρόνια διάρκεια από δύο ως πέντε χρόνια και γι' αυτό διεξήχθησαν μόνο έξι διοργανώσεις εκ των οποίων η μία διακόπηκε πριν ολοκληρωθεί.

Στο ξεκίνημα του θεσμού παράλληλα με το Διεθνές Κύπελλο διεξαγόταν και το "Κύπελλο Ερασιτεχνών Κεντρικής Ευρώπης " ("Coupe de l'Europe Centrale pour Amateurs" ή "Central European Cup for Amateurs"), μια διοράνωση για τις ερασιτεχνικές εθνικές ομάδες των ίδιων χωρών. Έγιναν δυο διοργανώσεις: 1929-1930 και 1931-1934 και διακόπηκε.
Βανέσσα Μέι

Η Βανέσσα Μέι ("Vanessa-Mae", 27 Οκτωβρίου 1978) είναι Βρετανή βιολίστρια σιγκαπουρινής καταγωγής με παγκόσμια αναγνώριση και διεθνή καριέρα.
ΦΚ Μεταλούργκ Ντονέτσκ

Η ΦΚ Μεταλούργκ Ντονέτσκ (ουκ. Металург Донецьк, ρωσ. Металлург Донецк) ήταν ουκρανικός επαγγελματικός ποδοσφαιρικός σύλλογος από το Ντονέτσκ. Η ομάδα έπαιζε στην Α' κατηγορία Ουκρανίας (Πρέμιερ Λιγκ) ως το 2015, όταν κήρυξε πτώχευση και στη συνέχεια απορροφήθηκε από την Σταλ Καμιάνσκε (η οποία με τη σειρά της το 2018 μετονομάστηκε σε "Φένιξ Μπούτσα" και το καλοκαίρι της ίδιας χρονιάς χρεοκόπησε και ανέστειλε τη λειτουργία της).
Ραούλ Γκονθάλεθ

Ο Ραούλ Γκονθάλεθ Μπλάνκο (ισπανικά: "Raúl González Blanco", γεννήθηκε στις 27 Ιουνίου 1977), γνωστός απλά ως Ραούλ, είναι Ισπανός πρώην ποδοσφαιριστής, που αγωνιζόταν στη θέση του επιθετικού. Θεωρείται ως ένας από τους σπουδαιότερους Ισπανούς ποδοσφαριστές όλων των εποχών, ενώ παράλληλα υπήρξε και από τους κορυφαίους ποδοσφαιριστές στην ιστορία της Ρεάλ Μαδρίτης.
Περιφέρεια Σικασσό

H Περιφέρεια Σικασσό (γαλλικά: Région de Sikasso, αραβικά: منطقة سيكاسو) είναι μια Περιφέρεια του Μαλί. Έχει έκταση 70.280 τ.χλμ. και πληθυσμό 2.625.919 κατοίκων (2009). Πρωτεύουσα είναι το Σικασσό.
Περιφέρεια Καγιές

H Περιφέρεια Καγιές (γαλλικά: Région de Kayes, αραβικά: منطقة كايس) είναι μια Περιφέρεια του Μαλί. Έχει έκταση 119.743 τ.χλμ. και πληθυσμό 1.996.743 κατοίκων (2009). Πρωτεύουσα είναι το Καγιές.
Καγιές

Το Καγιές είναι μια πόλη του Μαλί. Ανήκει στην Περιφέρεια Καγιές, στην Επαρχία Καγιές και στο Διαμέριμσα Καγιές. Έχει πληθυσμό 127.368 κατοίκων (2009).
Λα Μασία

thumb|350px|Η κύρια πρόσοψη της Μασία
Η Λα Μασία ντε Καν Πλάνες, τις περισσότερες φορές συναντόμενη ως Λα Μασία (Ελληνικά: "Η Αγροικία"), είναι το όνομα που έχει δοθεί στις προπονητικές εγκαταστάσεις της Μπαρτσελόνα που βρίσκονται κοντά στο Καμπ Νόου στη συνοικία Λες Κορτς της Βαρκελώνης, και τις περισσότερες φορές χρησιμοποιείται ως όρος για την περιγραφή των ακαδημιών της Μπαρτσελόνα.

Οι ακαδημίες της Μπαρτσελόνα χωρούν περισσότερους από 300 νεαρούς ποδοσφαιριστές, και από το 2002 δέχεται συνέχεια επαίνους ως μια από τις καλύτερες παγκοσμίως, αποτελώντας σημαντικό παράγοντα στις ευρωπαϊκές επιτυχίες της Μπαρτσελόνα καθώς και για την επιτυχία της Εθνικής Ισπανίας στο Παγκόσμιο Κύπελλο Ποδοσφαίρου 2010. Το 2010, η Λα Μασία κατάφερε ένα ιδιαίτερο τιμητικό ρεκόρ καθώς έγινε η πρώτη ακαδημία που έχει βγάλει και τους τρεις φιναλίστ της Χρυσής Μπάλας σε μια μοναδική χρονιά, με τους Αντρές Ινιέστα, Λιονέλ Μέσι και Τσάβι Ερνάντεθ.

Το ίδιο το κτίριο είναι μια παλιά εξοχική κατοικία (Στα Καταλανικά: "masia") χτισμένη το 1702, η οποία όταν εγκαινιάστηκε το Καμπ Νόου το 1957, Το κτίριο ανακαινίστηκε και επεκτάθηκε για να χρησιμοποιηθεί ως χώρος στέγασης των γραφείων του συλλόγου. Καθώς η ομάδα αύξανε συνεχώς την δημοτικότητά της, το κτίριο έγινε πολύ μικρό για τα γραφεία, και, στις 20 Οκτωβρίου 1979, η Λα Μασία μετατράπηκε σε ξενώνας για τους νεαρούς παίκτες που προέρχονταν από τα περίχωρα της Βαρκελώνης. Στις 30 Ιουνίου 2011, το κτίριο της Μασία έπαψε να φιλοξενεί τους νεαρούς αθλητές που προπονούνται για να γίνουν μελλοντικά κομμάτι της επαγγελματικής ομάδας του συλλόγου. Σε μια λιττή, αλλά με συγκινησιακή φόρτιση τελετή, οι πύλες έκλεισαν και το νέο Μασία-Σέντρε ντε Φορμασιό Οριόλ Τορτ, στην Θιουτάτ Εσπορτίβα Ζοάν Γκαμπέρ, ανέλαβε την στέγαση των νεαρών αθλητών.
Περιφέρεια Κουλικορό

H Περιφέρεια Κουλικορό (γαλλικά: Région de Koulikoro, αραβικά: منطقة كوليكورو) είναι μια Περιφέρεια του Μαλί. Έχει έκταση 95.848 τ.χλμ. και πληθυσμό 2.418.305 κατοίκων (2009). Πρωτεύουσα είναι το Κουλικορό.
Εικονογράφοι για την Ισότητα των Φύλων

Εικονογράφοι για την Ισότητα των Φύλων (Illustrators for Gender Equality / Dibujantes por la Igualdad de Género) είναι μια διεθνής έκθεση τέχνης που θεσμοθετήθηκε το 2007 με στόχο την προώθηση της ισότητας των φύλων μέσω καρτούν.

Η έκθεση περιλαμβάνει έργα τέχνης από 24 γραφίστες από 16 χώρες, και τα κινούμενα σχέδια δεν περιλαμβάνουν καθόλου λέξεις έτσι ώστε να φτάσει σε κάθε είδους κοινό, ανεξάρτητα από τη γλώσσα.

Μέχρι σήμερα, εικονογράφοι για την Ισότητα των Φύλων έχουν κάνει την εμφάνισή τους στην Ισπανία, το Μεξικό, τη Σουηδία και την Κούβα. Υποστηρίζονται από οργανώσεις για τα δικαιώματα των γυναικών, πολιτιστικούς συλλόγους, κυβερνητικούς οργανισμούς και πανεπιστήμια.
Σπάιερ

Η Σπάιερ (ή Σπέγιερ, Σπείρα, γερμ. Speyer) είναι μια πόλη της Ρηνανίας-Παλατινάτου στη Γερμανία με περίπου 50.000 κατοίκους. Βρίσκεται στον ποταμό Ρήνο, 25 χλμ. νότια του Λουντβιχσχάφεν και του Μάνχαϊμ. Ιδρύθηκε από τους Ρωμαίους και είναι μία από τις αρχαιότερες πόλεις της Γερμανίας. Τα πρώτα γνωστά ονόματα ήταν "Noviomagus" και "Civitas Nemetum", από τη φυλή των Τευτόνων, Nemetes, που εγκαταστάθηκαν στην περιοχή. Γύρω από το έτος 500 το όνομα Σπείρα εμφανίστηκε για πρώτη φορά στα γραπτά έγγραφα. Spire, Σπείρα, και Espira εξακολουθούν να είναι τα ονόματα που χρησιμοποιούνται για Σπάιερ στα γαλλικά, ιταλικά και ισπανικά.

Το Σπάιερ κυριαρχείται από τον καθεδρικό ναό, μια σειρά από εκκλησίες και την Altportal ("Παλαιά Πύλη"). Στον καθεδρικό ναό βρίσκονται οι τάφοι των οκτώ αυτοκρατόρων της Αγίας Ρωμαϊκής Αυτοκρατορίας και των γερμανών μοναρχών.
Απόστολος Γιάννου

Ο Απόστολος Γιάννου (Νάουσα, 25 Ιανουαρίου 1990) είναι Έλληνας διεθνής (από το 2016 με την Αυστραλία) ποδοσφαιριστής που αγωνίζεται ως επιθετικός στον ΟΦΗ.
Όσιος Κορδούης

Ο Όσιος Κορδούης (256-357/358) ήταν Ισπανικής καταγωγής χριστιανός επίσκοπος της Δυτικής Εκκλησίας ο οποίος έζησε την 4ο αιώνα μ.Χ.
Α.Ε. Ορχομενού

Η Αθλητική Ένωσις Ορχομενού, συνήθως αναφέρεται ως Α.Ε. Ορχομενού ή απλά Α.Ε.Ο., είναι ερασιτεχνικός ποδοσφαιρικός σύλλογος με έδρα τον Ορχομενό της Βοιωτίας και αγωνίζεται στην Β' Κατηγορία Ε.Π.Σ. Βοιωτίας, ένα από τα πρωταθλήματα της 5ης σε τάξη κατηγορίας στο σύστημα ποδοσφαιρικών πρωταθλημάτων της Ελλάδας. 

Ο σύλλογος ιδρύθηκε το 1945 ύστερα από την ένωση των αθλητικών σωματείων Αθάμας Ορχομενού της Σκριπούς και Παμβοιωτικός της Πετρομαγούλας. Ο παράγοντας που συνέλαβε την ιδέα συνένωσης των δύο αθλητικών σωματείων ιδρύοντας την Α.Ε. Ορχομενού, ήταν ο φαρμακοποιός Ιωάννης Κυριαζής, ο οποίος υπήρξε πρόεδρος επί σειρά ετών και για αρκετά χρόνια δήμαρχος Ορχομενού. 

Η Α.Ε.Ο. έχει έδρα το Δημοτικό Στάδιο Ορχομενού 2000 θέσεων και επίσημα χρώματα το μπλε και το λευκό.

Οι διακρίσεις της Α.Ε. Ορχομενού περιλαμβάνουν την κατάκτηση τριών πρωταθλημάτων της Α' Κατηγορίας Ε.Π.Σ. Βοιωτίας και πάνω από πέντε της Α΄ Κατηγορίας Ε.Π.Σ. Ευβοίας - Βοιωτίας, τέσσερα Κύπελλα Ε.Π.Σ. Βοιωτίας, πέντε συμμετοχές στη Β΄ Εθνική, τρεις στη Γ΄ Εθνική, επτά στη Δ΄ Εθνική καθώς και τη συμμετοχή στο Κύπελλο Ελλάδας και στο Κύπελλο Ερασιτεχνών.
Λουδοβίκος Δ΄ της Γαλλίας

Ο Λουδοβίκος Δ΄ της Γαλλίας ή Λουδοβίκος ο Υπερπόντιος (Γαλλική γλώσσα : "Louis IV d'Outremer", 10 Σεπτεμβρίου 920 – 10 Σεπτεμβρίου 954) από την Δυναστεία των Καρολιδών ήταν Βασιλιάς των Δυτικών Φράγκων (936 – 954). Ο Λουδοβίκος Δ΄ ήταν γιος του Καρόλου Γ΄ του Απλού και της Έντζιφου της Αγγλίας, κόρης του βασιλιά Εδουάρδου του πρεσβύτερου.
Πλίμουθ

Το Πλίμουθ ή Πλύμουθ (αγγλ. ) είναι πόλη στο Ντέβον της νοτιοδυτικής Αγγλίας, γνωστή για το λιμάνι της και την ναυτική και εμπορική ιστορία της. Απέχει 310 χιλιόμετρα από το Λονδίνο και έχει πληθυσμό περίπου 250.700 κατοίκων. Η πόλη είναι χτισμένη στις εκβολές των ποταμών Πλυμ και Τάμαρ. Σήμερα είναι έδρα μουσείων, πινακοθήκης και βιβλιοθηκών. Αν και η οικονομία της επηρεάζεται ισχυρά ακόμη από τα ναυπηγεία της, από τη δεκαετία του '90 και έπειτα έχει αναπτυχθεί και ο τριτογενής τομέας, των υπηρεσιών, στην πόλη. 

To Πανεπιστήμιο του Πλίμουθ, 11ο μεγαλύτερο πανεπιστήμιο στο Ηνωμένο Βασίλειο, ιδρύθηκε το 1992 και έχει περίπου 30.000 φοιτητές. 

Το τζιν της περιοχής θεωρείται ένα από τα καλύτερα παγκοσμίως, ενώ αποτελεί και προστατευόμενη ονομασία προέλευσης. Η πόλη συνδέεται ακτοπλοϊκά με τη Γαλλία και την Ισπανία και με αεροδρόμιο με τις λοιπές χώρες της Ευρώπης.
Δήμος Ζαλόγγου

Ο Δήμος Ζαλόγγου ήταν δήμος του νομού Πρέβεζας. Με την εφαρμογή το σχεδίου Καλλικράτης εντάχθηκε στον νέο δήμο Πρέβεζας. Βρισκόταν στο δυτικό τμήμα του νομού. Αποτελούνταν από 10 δημοτικά διαμερίσματα, καταλάμβανε έκταση 137,6 τ.χλμ. και είχε συνολικό πληθυσμό 5.179 κατοίκους. Έδρα του δήμου ήταν το Κανάλι.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: Δ.δ. Καναλίου [ 1.354 ] 
::* το Κανάλι [ 927 ] 
::* η Καστροσυκιά [ 206 ] 
::* το Μάζι [ 47 ] 
::* η Νέα Θέση [ 103 ] 
::* το Πήδημα Κυράς [ 71 ] 
: Δ.δ. Βράχου [ 387 ] 
::* ο Βράχος [ 133 ] 
::* η Λυγιά [ 213 ] 
::* η Παραλία [ 41 ] 
: Δ.δ. Εκκλησιών -- οι Εκκλησιές [ 102 ]
: Δ.δ. Καμαρίνας [ 344 ] 
::* η Καμαρίνα [ 337 ] 
::* ο Προφήτης Ηλίας [ 7 ] 
: Δ.δ. Κρυοπηγής -- η Κρυοπηγή [ 240 ]
: Δ.δ. Μυρσίνης [ 372 ] 
::* η Μυρσίνη [ 124 ] 
::* η Κάτω Μυρσίνη [ 126 ] 
::* το Μεγαδένδρο [ 122 ] 
: Δ.δ. Νέας Σαμψούντος -- η Νέα Σαμψούντα [ 631 ]
: Δ.δ. Νέας Σινώπης [ 1.038 ] 
::* η Νέα Σινώπη [ 693 ] 
::* ο Αρχάγγελος [ 345 ] 
: Δ.δ. Ριζών [ 189 ] 
::* τα Ριζά [ 132 ] 
::* τα Κάτω Ριζά [ 57 ] 
: Δ.δ. Χειμαδιού -- το Χειμαδιό [ 386 ]
Πάολο Καζάτι

Ο Πάολο Καζάτι (Paolo Casati, στα λατινικά, Paulus Casatus) (1617 – 22 Δεκεμβρίου 1707) ήταν Ιταλός Ιησουίτης. Γεννημένος στην Πιατσέντσα από οικογένεια του Μιλάνου, εντάχθηκε στους Ιησουίτες το 1634. Εγκαταστάθηκε στη Ρώμη, έπειτα από την ολοκλήρωση των σπουδών του στη θεολογία και στα μαθηματικά. Δίδαξε φιλοσοφία, θεολογία και μαθηματικά. Το όνομά του φέρει ο ομώνυμος κρατήρας του Φεγγαριού.
Επινίκιος ύμνος

Ως επινίκιος ύμνος στην χριστιανική εκκλησιαστική υμνολογία λέγεται περίφημος ύμνος που ψάλλεται στη Θεία λειτουργία. Ο ύμνος αυτός αρχίζει με τις λέξεις:<br>
::"Άγιος, άγιος, άγιος, Κύριος Σαββαώθ, πλήρης ο ουρανός και η γη της δόξης σου, κ.λπ".
Τον ύμνο αυτό ψάλλει ο εκκλησιαστικός χορός αμέσως μετά το πέρας της ευχής του ιερουργούντος ιερέα:<br> 

::"Άξιον και δίκαιον σε υμνείν, σε ευλογείν... καίτοι σοι παρεστήκασι χιλιάδες αρχαγγέλων και μυριάδες αγγέλων, τα Χερουβείμ και τα Σεραφείμ, εξαπτέρυγα, πολυόμματα, μετάρσια, πτερωτά τον επινίκιον ύμνον άδοντα, βοώντα, κεγραγότα και λέγοντα".

Ο Επινίκιος ύμνος συγκροτείται στην πραγματικότητα από δύο επιμέρους ύμνους, εκ των οποίων ο μεν πρώτος ανάγεται στην Παλαιά Διαθήκη και είναι ο θριαμβευτικός ύμνος τον οποίο άκουσε στον πρόναο του Ναού του Σολομώντα, ο προφήτης Ησαΐας, με μια μικρή παραλλαγή (αποδίδεται στο γ΄ πρόσωπο ενικού):<br>
::"Άγιος, άγιος, άγιος, Κύριος Σαββαώθ, πλήρης πάσα η γη της δόξης αυτού",
και ο έτερος που ανάγεται στη Καινή Διαθήκη και είναι ο αποθεωτικός ύμνος των Εβραίων που επεφύλαξαν στον Ιησού Χριστό κατά την περίλαμπρη είσοδό του στα Ιεροσόλυμα: "Ωσσανά ευλογημένος ο ερχόμενος εν ονόματι Κυρίου"".

Μικρή παραλλαγή του επινίκιου ύμνου είναι εκείνος που ψάλλεται στη λειτουργία των Αποστόλων όπου φέρεται ως εξής:<br>
::"Άγιος, άγιος, άγιος, Κύριος Σαββαώθ, πλήρης ο ουρανός και η γη της δόξης αυτού, ευλογητός εις τους αιώνας, αμήν."
Αυτή η παραλλαγή προήλθε από την προς Ρωμαίους επιστολή (α΄25) όπου "(ός εστίν), ευλογητός εις τους αιώνας"".

Ο επινίκιος ύμνος είναι από τους αρχαιότερους ύμνους που ψάλλεται στις λειτουργίες των Χριστιανών.
DAF Trucks

thumb|DAF 95XF του 1997

H DAF Trucks είναι ολλανδική βιομηχανία φορτηγών και πρώην βιομηχανία αυτοκινήτων με έδρα το Αϊντχόφεν. Ορισμένα μοντέλα κατασκευάζονται στο Βέλγιο και στις εγκαταστάσεις της Leyland Motor Corporation στο Ηνωμένο Βασίλειο.

Η εταιρεία ιδρύθηκε τον Απρίλιο του 1928 και από το 1975 περιορίστηκε στην κατασκευή φορτηγών, πουλώντας τον τομέα των αυτοκινήτων στην Volvo. Το εργοστάσιο αυτοκινήτων κατασκευάζει αυτοκίνητα για την Mitsubishi Motors και είναι ανεξάρτητο με το όνομα NedCar. Η DAF το 1996 πουλήθηκε στην αμερικανική Paccar.
Ερμενγάρδη του Μαιν

Η Ερμενγάρδη του Μαιν (πέθανε το 1126) ήταν κόμισσα του Μαιν από το 1110 έως το 1126, κόρη του Ηλία Α΄, κόμητος του Μαιν και της Ματθίλδης του Σατώ-λε-Λουάρ. 

Παντρεύτηκε τον Φούλκωνα Ε΄ του Ανζού φέρνοντας την ιδιαίτερη πατρίδα της, το Μαιν, υπό Ανδεγαυική κυριαρχία. Μετά τον θάνατο της, ο Φούλκων παρέδωσε το δουκάτο στον μεγαλύτερο γιο τους, Γοδεφρείδο, προκειμένου για να αναχωρήσει στους Αγίους Τόπους να παντρευτεί σε δεύτερο γάμο του τη Μελισσάνθη και να στεφθεί πρώτος βασιλιάς της Ιερουσαλήμ.
Δήμος Φαναρίου

Ο Δήμος Φαναρίου ήταν δήμος του νομού Πρέβεζας. Με την εφαρμογή το σχεδίου Καλλικράτης εντάχθηκε στον νέο δήμο Πάργας. Βρισκόταν στο δυτικό τμήμα του νομού στα παράλια του Ιονίου. Αποτελούνταν από 19 δημοτικά διαμερίσματα, καταλάμβανε έκταση 161,9 τ.χλμ. και είχε συνολικό πληθυσμό 8.911 κατοίκους. Έδρα του δήμου ήταν το Καναλλάκι.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: Δ.δ. Καναλλακίου -- το Καναλλάκι [ 2.454 ]
: Δ.δ. Αηδονιάς -- η Αηδονιά [ 210 ]
: Δ.δ. Αμμουδιάς -- η Αμμουδιά [ 330 ]
: Δ.δ. Άνω Σκαφιδωτής (της πρώην κοινότητας Τρικάστρου) -- η Άνω Σκαφιδωτή [ 41 ]
: Δ.δ. Αχερουσίας [ 302 ] 
::* η Αχερουσία [ 222 ] 
::* το Αηδόνι [ 80 ] 
: Δ.δ. Βαλανιδοράχης [ 519 ] 
::* η Βαλανιδόραχη [ 334 ] 
::* η Τσουκνίδα [ 185 ] 
: Δ.δ. Βαλανιδούσσας -- η Βαλανιδούσσα [ 309 ]
: Δ.δ. Βουβοποτάμου [ 480 ] 
::* ο Βουβοπόταμος [ 463 ] 
::* το Τσεκούρι [ 17 ] 
: Δ.δ. Δεσποτικού [ 297 ] 
::* το Δεσποτικό [ 146 ] 
::* το Κάτω Δεσποτικό [ 151 ] 
: Δ.δ. Θεμέλου [ 404 ] 
::* το Θέμελον [ 322 ] 
::* το Δίκορφον [ 82 ] 
: Δ.δ. Καστρίου -- το Καστρί [ 344 ]
: Δ.δ. Κορυφούλας -- η Κορυφούλα [ 66 ]
: Δ.δ. Κορώνης [ 552 ] 
::* η Κορώνη [ 283 ] 
::* το Κορωνόπουλο [ 180 ] 
::* η Τζάρα [ 89 ] 
: Δ.δ. Κουκκουλίου [ 216 ] 
::* η Χόχλα [ 198 ] 
::* το Κουκκούλι [ 18 ] 
: Δ.δ. Κυψέλης -- η Κυψέλη [ 435 ]
: Δ.δ. Λούτσης [ 416 ] 
::* η Λούτσα [ 394 ] 
::* η Παραλία [ 22 ] 
: Δ.δ. Μεσοποτάμου -- το Μεσοπόταμο [ 465 ]
: Δ.δ. Μουζακαίικων [ 308 ] 
::* τα Μουζακαίικα [ 175 ] 
::* η Κλεισούρα [ 133 ] 
: Δ.δ. Ναρκίσσου -- ο Νάρκισσος [ 286 ]
: Δ.δ. Σκεπαστού [ 186 ] 
::* το Σκεπαστό [ 137 ] 
::* η Κάτω Σκαφιδωτή [ 49 ] 
: Δ.δ. Σταυροχωρίου [ 291 ] 
::* το Σταυροχώρι [ 273 ] 
::* ο Ξηρόλοφος [ 18 ]
Δήμος Βοιών

Ο Δήμος Βοιών ήταν δήμος του νομού Λακωνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Μονεμβασιάς. Βρισκόταν στο νοτιότερο τμήμα της ανατολικής χερσονήσου του νομού. Ο δήμος αποτελούταν από 12 δημοτικά διαμερίσματα, καταλάμβανε έκταση 236,8 τ.χλμ. και είχε συνολικό πληθυσμό 7.871 κατοίκους σύμφωνα με την απογραφή του 2001. Έδρα του δήμου ήταν η Νεάπολη Βοιών.
Δήμος Οινούντος

Ο Δήμος Οινούντος ήταν δήμος του νομού Λακωνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σπάρτης. Βρισκόταν στο βόρειο τμήμα του νομού, στις δυτικές πλαγιές του Πάρνωνα. Ο δήμος αποτελούταν από 8 δημοτικά διαμερίσματα, καταλάμβανε έκταση 301,8 τ.χλμ. (αποτελεί τον μεγαλύτερο δήμο σε έκταση στον νομό) και είχε συνολικό πληθυσμό 2.625 κατοίκους σύμφωνα με την απογραφή του 2001. Έδρα του δήμου ήταν η Σελλασία.
Δήμος Κάτω Κλεινών

Ο Δήμος Κάτω Κλεινών ήταν δήμος του Νομού Φλώρινας που συστάθηκε με το Πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στο νέο Δήμο Φλώρινας. Βρισκόταν στα βόρεια του νομού, στα σύνορα με την Πρώην Γιουγκοσλαβική Δημοκρατία της Μακεδονίας. Αποτελούταν από 16 δημοτικά διαμερίσματα, καταλάμβανε έκταση 188,6 τ.χλμ. και είχε συνολικό πληθυσμό 3.963 κατοίκους (απογραφή 2001). Έδρα του δήμου ήταν οι Κάτω Κλεινές.

Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλη ο πληθυσμός σύμφωνα με την απογραφή του 2001):
: Δ.δ. Κάτω Κλεινών -- οι Κάτω Κλεινές [ 455 ]
: Δ.δ. Αγίας Παρασκευής -- η Αγία Παρασκευή [ 209 ]
: Δ.δ. Ακρίτα -- ο Ακρίτας [ 134 ]
: Δ.δ. Άνω Καλλινίκης -- η Άνω Καλλινίκη [ 325 ]
: Δ.δ. Άνω Κλεινών -- οι Άνω Κλεινές [ 222 ]
: Δ.δ. Εθνικού -- το Εθνικό [ 71 ]
: Δ.δ. Κάτω Καλλινίκης -- η Κάτω Καλλινίκη [ 145 ]
: Δ.δ. Κλαδορράχης [ 76 ] 
::* η Κλαδορράχη [ 76 ] 
::* η Κοίμηση της Θεοτόκου [ 0 ] 
: Δ.δ. Κρατερού -- το Κρατερό [ 151 ]
: Δ.δ. Μαρίνης -- η Μαρίνα [ 200 ]
: Δ.δ. Μεσοκάμπου -- ο Μεσόκαμπος [ 133 ]
: Δ.δ. Μεσοχωρίου -- το Μεσοχώρι [ 514 ]
: Δ.δ. Νέου Καυκάσου -- ο Νέος Καύκασος [ 412 ]
: Δ.δ. Νίκης -- η Νίκη [ 489 ]
: Δ.δ. Παρορείου -- το Παρόρειο [ 38 ]
: Δ.δ. Πολυπλατάνου -- το Πολυπλάτανο [ 389 ]
Δήμος Ακριτών

Ο Δήμος Ακριτών ήταν δήμος του νομού Καστοριάς που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Νεστορίου. Βρισκόταν στα δυτικά του νομού, δυτικά της πόλης της Καστοριάς, στα σύνορα με την Αλβανία. Αποτελούταν από 4 δημοτικά διαμερίσματα, καταλάμβανε έκταση 82,2 τ.χλμ. και είχε συνολικό πληθυσμό 1.109 κατοίκους. Έδρα του δήμου ήταν η Διποταμία.

Οι κάτοικοι της περιοχής του Δήμου Ακριτών συμμετείχαν στην επανάσταση του 1821. Σημαντικότερος αγωνιστής ήταν ο οπλαρχηγός Συμεών Κόρτσαλης από το Πολυάνεμο.

Ο δήμος περιλάμβανε τα παρακάτω δημοτικά διαμερίσματα και οικισμούς:
: Δ.δ. Διποταμίας [ 733 ] 
::* η Διποταμία [ 624 ] 
::* η Καλή Βρύση [ 67 ] 
::* το Μεσόβραχο [ 42 ] 
: Δ.δ. Κομνηνάδων -- οι Κομνηνάδες [ 158 ]
: Δ.δ. Πολυανέμου (της πρώην κοινότητας Αγίας Κυριακής) -- το Πολυάνεμον [ 63 ]
: Δ.δ. Χιονάδου -- το Χιονάτο [ 155 ]
Δήμος Σαγιάδας

Ο Δήμος Σαγιάδας ήταν δήμος του νομού Θεσπρωτίας. Με την εφαρμογή το σχεδίου Καλλικράτης εντάχθηκε στον νέο δήμο Φιλιατών. Βρισκόταν στο βορειοδυτικό τμήμα του νομού, στις ακτές του Ιονίου και στα σύνορα με την Αλβανία. Αποτελούνταν από 5 δημοτικά διαμερίσματα, καταλάμβανε έκταση 87,8 τ.χλμ. και είχε συνολικό πληθυσμό 2.160 κατοίκους σύμφωνα με την απογραφή του 2001. Έδρα του δήμου ήταν το Ασπροκκλήσι.

Στον δήμο περιλαμβάνονταν τα παρακάτω δημοτικά διαμερίσματα και οικισμοί (σε αγκύλες ο πληθυσμός σύμφωνα με την απογραφή του 2001):
: Δ.δ. Ασπροκκλησίου -- το Ασπροκκλήσιον [ 562 ]
: Δ.δ. Κεστρίνης -- η Κεστρίνη [ 314 ]
: Δ.δ. Ραγίου -- το Ράγι [ 161 ]
: Δ.δ. Σαγιάδας -- η Σαγιάδα [ 879 ]
: Δ.δ. Σμέρτου -- ο Σμέρτος [ 244 ]
Λήψη χοριακών λαχνών

Η Λήψη χοριακών λαχνών, αλλιώς Λήψη (ή βιοψία) τροφοβλάστης και διεθνώς CVS (Chorionic Villus Sampling) είναι επεμβατική μέθοδος για την προγεννητική διάγνωση ορισμένων νόσων του εμβρύου.

Η εξέταση διενεργείται μεταξύ 10ης και 15ης εβδομάδας κυήσεως και συνίσταται σε λήψη χοριακών λαχνών του πλακούντα από την περιοχή πρόσφυσής του στο τοίχωμα της μήτρας. Οι χοριακές λάχνες αποτελούν μικρές προσεκβολές του πλακούντα και έχουν κύτταρα, που περιέχουν το ίδιο γενετικό υλικό (DNA) με το έμβρυο, αφού προέρχονται από το ίδιο αρχικό γονιμοποιημένο ωάριο. Κατά τον πολλαπλασιασμό αυτού κάποια κύτταρα διαφοροποιούνται για να σχηματίσουν τους ιστούς του εμβρύου και αποτελούν την ""κυτταροτροφοβλάστη" ή "εμβρυοβλάστη", ενώ άλλα σχηματίζουν τον πλακούντα και λέγονται "συγκυτιοτροφοβλάστη" ή ενίοτε απλά "τροφοβλάστη"".
Δήμος Αχέροντα

Ο Δήμος Αχέροντα ήταν δήμος του νομού Θεσπρωτίας. Με την εφαρμογή το σχεδίου Καλλικράτης εντάχθηκε στον νέο δήμο Σουλίου. Βρισκόταν στα νότια του νομού. Αποτελούνταν από 4 δημοτικά διαμερίσματα, καταλάμβανε έκταση 67,3 τ.χλμ. και είχε συνολικό πληθυσμό 2.344 κατοίκους σύμφωνα με την απογραφή του 2001. Έδρα του δήμου ήταν το Γαρδίκι.

Στον δήμο περιλαμβάνονταν τα παρακάτω δημοτικά διαμερίσματα και οικισμοί (σε αγκύλες ο πληθυσμός σύμφωνα με την απογραφή του 2001):
: Δ.δ. Γαρδικίου Σούλι -- το Γαρδίκι [ 803 ]
: Δ.δ. Γλυκής [ 711 ] 
::* η Γλυκή [ 434 ] 
::* η Ποταμιά [ 277 ] 
: Δ.δ. Σκανδάλου [ 623 ] 
::* το Σκάνδαλο [ 267 ] 
::* η Αγορά [ 208 ] 
::* ο Μανδρότοπος [ 148 ] 
: Δ.δ. Χόικας -- η Χόικα [ 207 ]
Δήμος Παραποτάμου

Ο Δήμος Παραποτάμου ήταν δήμος του νομού Θεσπρωτίας, στο κέντρο του νομού. Αποτελούταν από 4 δημοτικά διαμερίσματα, καταλαμβάνοντας έκταση 34,3 τ.χλμ. και έχοντας συνολικό πληθυσμό 1.668 κατοίκους σύμφωνα με την απογραφή του 2001. Έδρα του δήμου ήταν ο Παραπόταμος. Με τη νέα διοικητική διαίρεση (Σχέδιο Καλλικράτης) ο Δήμος Παραποτάμου εντάχθηκε στον νέο, διευρυμένο Δήμο Ηγουμενίτσας του οποίου και αποτελεί από 1 Ιανουαρίου 2011 ομώνυμη δημοτική ενότητα.

Στον δήμο περιλαμβάνονταν τα παρακάτω δημοτικά διαμερίσματα και οικισμοί (σε αγκύλες ο πληθυσμός σύμφωνα με την απογραφή του 2001):
: Δ.δ. Παραποτάμου [ 1.306 ] 
::* ο Παραπόταμος [ 1.004 ] 
::* ο Άγιος Γεώργιος [ 159 ] 
::* η Δράμεση [ 143 ] 
: Δ.δ. Γεροπλάτανος (της πρώην κοινότητας Πηγαδουλίων) -- ο Γεροπλάτανος [ 83 ]
: Δ.δ. Δρίμιτσας (της πρώην κοινότητας Ηγουμενίτσας) -- η Δρίμιτσα [ 13 ]
: Δ.δ. Κορίτιανης [ 266 ] 
::* η Κορίτιανη [ 85 ] 
::* το Δίλοφο [ 22 ] 
::* η Κάτω Κορίτιανη [ 114 ] 
::* η Σεμερίζα [ 45 ]
Ο Θάνατος του Σωκράτη

[[Ζακ-Λουί Νταβίντ]], Ο Θάνατος του Σωκράτη, 1787, λάδι σε καμβά, διαστάσεις : 129,5 x 196,2 cm.

Ο Θάνατος του Σωκράτη είναι πίνακας που φιλοτέχνησε ο Γάλλος ζωγράφος Ζακ-Λουί Νταβίντ το 1787. Απεικονίζει τη σκηνή του θανάτου του Σωκράτη ο οποίος καταδικάστηκε γιατί, σύμφωνα με τις κατηγορίες, εισήγαγε "καινά δαιμόνια" (νέες θεότητες) στη λατρεία ενώ παράλληλα διέφθειρε τους νέους.

Ο πίνακας εκτίθεται στο Μητροπολιτικό Μουσείο Τέχνης της Νέας Υόρκης.
Ιζόλα

Η Ιζόλα είναι μια ελληνική εταιρεία κατασκευής οικιακών συσκευών. Οι εγκαταστάσεις παραγωγής είναι στην Πολωνία και η εταιρεία αποτελεί θυγατρική της Γ.Ε. Δημητρίου α.ε.ε. Στο παρελθόν οι εγκαταστάσεις βρίσκονταν στην Θήβα όπου κατασκευάζονταν μια μεγάλη γκάμα ηλεκτρικών συσκευών όπως ψυγεία, κουζίνες, τηλεοράσεις και θερμοσίφωνες. Αποτελεί χαρακτηριστικό παράδειγμα ελληνικής επιχειρηματικότητας στον τομέα της βιομηχανίας κατά την μεταπολεμική περίοδο και την περίοδο εξηλεκτρισμού της Ελλάδας. 

Ιδρύθηκε το 1930 από Μικρασιάτες πρόσφυγες κατασκευάζοντας μονωτικούς σωλήνες και σιδηροσωλήνες, εμαγιέ και καζανάκια. Το 1951 παρουσίασε την πρώτη κουζίνα Ελληνικής κατασκευής και ένα χρόνο μετά το πρώτο ψυγείο Ελληνικής κατασκευής.
Πάουλους Μορέιλσε

O Πάουλους Μορέιλσε ("Paulus Moreelse", Ουτρέχτη 1571 - Ουτρέχτη, 6 Μαρτίου 1638) ήταν Ολλανδός ζωγράφος, που φιλοτεχνούσε κυρίως πορτρέτα. Ήταν πατέρας του Γιοχάνες Μορέιλσε.
Ζακ-Λουί Νταβίντ

O Ζακ-Λουί Νταβίντ (γαλλικά "Jacques-Louis David"), (Παρίσι, 30 Αυγούστου 1748 - Βρυξέλλες, 29 Δεκεμβρίου 1825), συχνά αναφέρεται και ως Νταβίντ εν συντομία, ήταν Γάλλος ζωγράφος.
Κάρολος Γ΄ της Γαλλίας

O Κάρολος Γ΄ της Γαλλίας ή Κάρολος ο Απλός (Γαλλική γλώσσα : "Charles III le Simple", 17 Σεπτεμβρίου 879 – 7 Οκτωβρίου 929) μέλος του Οίκου των Καρολιδών ήταν Βασιλεύς των Δυτικών Φράγκων (898 - 922) και της Λοθαριγγίας (911 - 919/923). Ο Κάρολος ο Απλός ήταν υστερότοκος γιος του βασιλιά Λουδοβίκου Γ΄ του τραυλού με την δεύτερη σύζυγο του Αδελαΐδα των Παρισίων.
Τζόττο

Ο Τζόττο ντι Μποντόνε ("Giotto di Bondone", 1267 - 8 Ιανουαρίου 1337), ή απλώς Τζόττο ή Τζιότο, όπως συνήθως αναφέρεται στα ελληνικά, ήταν Ιταλός ζωγράφος και αρχιτέκτονας από τη Φλωρεντία. Θεωρείται από τις σημαντικότερες μορφές της τέχνης στα τέλη του Μεσαίωνα και πρόδρομος της Αναγέννησης.
Ζλάταν Μουσλίμοβιτς

O Ζλάταν Μουσλίμοβιτς είναι Βόσνιος διεθνής ποδοσφαιριστής. Γεννήθηκε στις 6 Μαρτίου 1981 στην Μπάνια Λούκα και αγωνίζεται ως επιθετικός. Είναι κάτοχος και σουηδικής υπηκοότητας.
Παγκόσμια Ένωση Εσπεράντο

left|thumb|200px|Χώρες στις οποίες η UEA εκπροσωπείται από τοπική οργάνωση εσπεραντιστών (Εθνικές Ενώσεις της UEA). Σύμφωνα με τα στοιχεία του 2008

Η Παγκόσμια Ένωση Εσπεράντο (εσπεράντο: Universala Esperanto Asocio, συντομογραφία: UEA) — η μεγαλύτερη διεθνής οργάνωση των εσπεραντιστών, που ιδρύθηκε βασισμένη στην αρχή της ουδετερότητας. Ιδρύθηκε το έτος 1908 ως οργάνωση ανεξάρτητων εσπεραντιστών (ιδρυτής της θεωρείται ο Hector Hodler, και ως «γενέθλια μέρα» σημειώνεται η 28 Απριλίου). Το έτος 2004 στους κόλπους της UEA περιλαμβάνονταν μέλη από 114 χώρες.

Η UEA δεν εργάζεται μόνον για την διάδοση της Εσπεράντο, αλλά και για την ανάπτυξη της συζήτησης για το παγκόσμιο γλωσσικό πρόβλημα, και κάνει έκκληση να επιστρέψει η προσοχή στην αναγκαιότητα για την ισότητα των γλωσσών. Το καταστατικό της περιλαμβάνει τους τέσσερις παρακάτω στόχους:

* την διάδοση της χρήσης της διεθνούς γλώσσας εσπεράντο;
* να ενεργήσει για την επίλυση των γλωσσικών προβλημάτων στις διεθνείς σχέσεις και για την διευκόλυνση των διεθνών επαφών;
* να διευκολύνει οποιαδήποτε ψυχική ή υλική σχέση μεταξύ των ανθρώπων, ανεξάρτητα διαφοράς εθνικότητος, φυλής, φύλου, θρησκείας, πολιτικών πεποιθήσεων ή γλώσσας;
* να αναπτύξει μεταξύ των μελών της ένα δυνατό αίσθημα αλληλεγγύης, κατανόησης και σεβασμού για τους άλλους λαούς.

Ιδιαίτερη μέριμνα από την UEA θεωρείται η ανάπτυξη της εσπεράντο σε χώρες και περιφέρειες του κόσμου, όπου ακόμα δεν έχει συσταθεί ανεξάρτητο εσπεραντικό κίνημα, καθώς και η εγκαθίδρυση επαφών των ενεργών εσπεραντιστών από αυτές τις χώρες με το παγκόσμιο εσπεραντικό κίνημα. Εκτός αυτού, η UEA ήδη εδώ και πολύ καιρό αντιπροσωπεύει το εσπεραντικό κίνημα στους διεθνείς οργανισμούς, όπως ο ΟΗΕ, η UNESCO, το Συμβούλιο της Ευρώπης και άλλοι.

Η UEA διαθέτει υπό την ιδιοκτησία της έναν σημαντικό εκδοτικό οίκο, που είναι ο κύριος διανομέας των βιβλίων της εσπεράντο μέσω ταχυδρομείου, με μια μόνιμα λειτουργούσα γραμματεία και πληροφοριακό κέντρο. Η UEA διαθέτει επίσης μια μεγάλη βιβλιοθήκη, και το δίκτυο των ακτιβιστών της θεωρείται το μεγαλύτερο και το πιο διεθνοποιημένο από όλες τις άλλες εσπεραντικές κινήσεις. Η UEA διεξάγει κάθε χρόνο το Παγκόσμιο Συνέδριο για την Εσπεράντο (εσπεράντο: Universala Kongreso).

Τα κεντρικά γραφεία της UEA βρίσκονται στο Ρότερνταμ στην Ολλανδία.
Καντάβροι

thumb|400px|Η περιοχή των Καντάβρων
Οι Καντάβροι ή Κανταύροι ήταν αρχαίος λαός της Ισπανίας που κατοικούσαν στο βόρειο παράλιο τμήμα της Ιβηρικής χερσονήσου, παρά τα Κανταβρικά όρη. Από το όνομα αυτών έλαβε και η περιοχή το όνομα Κανταβρία.

Οι Καντάβροι δημιούργησαν ιδιαίτερο πολιτισμό για τον οποίο έχουν γράψει μεταξύ άλλων οι: Στράβων, Οράτιος, Πλίνιος ο Πρεσβύτερος, Πολύβιος, Πλούταρχος κ.ά. 
Τελικά μετά από από πολλούς αγώνες διατήρησης της ανεξαρτησίας τους υποτάχτηκαν στους Ρωμαίους περί το τέλος του 1ου αιώνα π.Χ..